CELEX: 21999D0415(09)
Language: hr
Date: 1998-07-04 00:00:00
Title: Odluka Zajedničkog odbora EGP-a br. 63/98 od 4. srpnja 1998. o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u

11/Sv. 031
            
            
               HR
            
            
               Službeni list Europske unije
            
            
               102
            
         21999D0415(09)
   
               L 100/50
            
            
               SLUŽBENI LIST EUROPSKE UNIJE
            
            
               04.07.1998.
            
         
      ODLUKA ZAJEDNIČKOG ODBORA EGP-a
   br. 63/98
   od 4. srpnja 1998.
   o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je prilagođen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da je Prilog II. Sporazumu izmijenjen Odlukom Zajedničkog odbora EGP-a br. 80/97 od 12. studenoga 1997. (1);
   budući da Odluku Komisije 97/526/EZ od 9. srpnja 1997. o zajedničkom tehničkom propisu za opće zahtjeve za priključak za javne paneuropske celularne digitalne kopnene mobilne komunikacije (izdanje 2.) (2) treba unijeti u Sporazum;
   budući da Odluku Komisije 97/527/EZ od 9. srpnja 1997. o zajedničkom tehničkom propisu za opće zahtjeve za telefonske aplikacije za javne paneuropske celularne digitalne kopnene mobilne komunikacije (izdanje 2.) (3) treba unijeti u Sporazum;
   budući da Odluku Komisije 97/528/EZ od 9. srpnja 1997. o zajedničkom tehničkom propisu za opće zahtjeve za priključak za pokretne postaje namijenjene za korištenje s fazom II. javnih digitalnih celularnih mobilnih telekomunikacijskih mreža koje rade u pojasu DCS 1800 (4) treba unijeti u Sporazum;
   budući da Odluku Komisije 97/529/EZ od 9. srpnja 1997. o zajedničkom tehničkom propisu za zahtjeve za telefonske aplikacije za pokretne postaje namijenjene za korištenje s fazom II. javnih digitalnih celularnih telekomunikacijskih mreža koje rade u pojasu DCS 1800 (5) treba unijeti u Sporazum;
   budući da se Odlukom 97/526/EZ stavlja izvan snage, s učinkom od 10. srpnja 1998., Odluka Komisije 94/11/EZ o zajedničkom tehničkom propisu za opće zahtjeve za priključak za javne paneuropske celularne digitalne kopnene mobilne komunikacije, koja je unesena u Sporazum i koju se stoga treba staviti izvan snage sukladno Sporazumu;
   budući da se Odlukom 97/527/EZ stavlja izvan snage, s učinkom od 10. srpnja 1998., Odluka Komisije 94/12/EZ o zajedničkom tehničkom propisu za zahtjeve za telefonske aplikacije za javne paneuropske celularne digitalne kopnene mobilne komunikacije, koja je unesena u Sporazum i koju se stoga treba staviti izvan snage sukladno Sporazumu,
   ODLUČIO JE:
   Članak 1.
   Iza točke 4.t (Odluka Komisije 97/639/EZ) u poglavlju XVIII. Priloga II. Sporazumu umeću se sljedeće točke:
   
               „4.u
            
            
               
                  397 D 0526: Odluka Komisije 97/526/EZ od 9. srpnja 1997. o zajedničkom tehničkom propisu za opće zahtjeve za priključak za javne paneuropske celularne digitalne kopnene mobilne komunikacije (izdanje 2.) (SL L 215, 7.8.1997., str. 54.).
            
         
               4.v
            
            
               
                  397 D 0527: Odluka Komisije 97/527/EZ od 9. srpnja 1997. o zajedničkom tehničkom propisu za zahtjeve za telefonske aplikacije za javne paneuropske celularne digitalne kopnene mobilne komunikacije (izdanje 2.) (SL L 215, 7.8.1997., str. 57.).
            
         
               4.w
            
            
               
                  397 D 0528: Odluka Komisije 97/528/EZ od 9. srpnja 1997. o zajedničkom tehničkom propisu za opće zahtjeve za priključak za pokretne postaje namijenjene za korištenje s fazom II. javnih digitalnih celularnih telekomunikacijskih mreža koje rade u pojasu DCS 1800 (SL L 215, 7.8.1997., str. 60.).
            
         
               4.x
            
            
               
                  397 D 0529: Odluka Komisije 97/529/EZ od 9. srpnja 1997. o zajedničkom tehničkom propisu za zahtjeve za telefonske aplikacije za pokretne postaje namijenjene za korištenje s fazom II. javnih digitalnih celularnih telekomunikacijskih mreža koje rade u pojasu DCS 1800 (SL L 215, 7.8.1997., str. 65.).”
            
         Članak 2.
   Tekstovi točke 4.a (Odluka Komisije 94/11/EZ) i točke 4.b (Odluka Komisije 94/12/EZ) u poglavlju XVIII. Priloga II. Sporazumu brišu se s učinkom od 10. srpnja 1998.
   Članak 3.
   Tekstovi odluka 97/526/EZ, 97/527/EZ, 97/528/EZ i 97/529/EZ na islandskom i norveškom jeziku, koji su priloženi odnosnim jezičnim inačicama ove Odluke, vjerodostojni su.
   Članak 4.
   Ova Odluka stupa na snagu 5. srpnja 1998., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a.
   Članak 5.
   Ova se Odluka objavljuje u odjeljku o EGP-u i Dodatku o EGP-u Službenom listu Europskih zajednica.
   
      Sastavljeno u Bruxellesu 4. srpnja 1998.
      
         
            Za Zajednički odbor EGP-a
         
         
            Predsjednik
         
         F. BARBASO
         
      
   
   
      (1)  SL L 134, 7.5.1998., str. 9.
   
      (2)  SL L 215, 7.8.1997., str. 54.
   
      (3)  SL L 215, 7.8.1997., str. 57.
   
      (4)  SL L 215, 7.8.1997., str. 60.
   
      (5)  SL L 215, 7.8.1997., str. 65.